cyanic-selkie/wikianc huggingface dataset:
Theo van Doesburg
Doesburg skapte det geometrisk oppbygde måleriet og var såleis ein av dei som la grunnsteinen for den abstrakte målarkunsten. I 1917 var han med å skipe kunstnarforeininga De Stijl. Seinare slutta han seg for ei kort tid til dadaistane.
Olivenkolibri
Skildring
Olivenkolibrien søkjer etter nektar hos blomstrande plantar blant minst 10 plantefamiliar. I tillegg til å suge nektar, plukkar han insekt frå lauvverk.
Gallupbreen
Gallupbreen er ein brei isbre, som er kring 22 km lang, og som flyt aust mellom Mount Rosenwald og Mount Black og ut i Shackletonbreen i Antarktis, like nord for Matador Mountain. Han vart namngjeven av Advisory Committee on Antarctic Names etter offiser F.S. Gallup, Jr. i US Navy, befalshavande i skvadron VX-6 under Operasjon Deep Freeze 1965.
Fredrikkeprisen
Fredrikkeprisen er ein norsk pris som vert delt ut av Norske Kvinners Sanitetsforening. Han skal gå til ein person eller organisasjon som har sett søkelyset på problem som og NKS arbeider med. Prisen er ein diplom, 100,000 kroner, og ein statuett av Norske Kvinners Sanitetsforenings grunnleggar Fredrikke Marie Qvam. Ho har og gjeve namn til prisen. Pengane skal brukast til eit formål innan arbeidsfeltet til Sanitetskvinnene.
Cemetery Bay
Cemetery Bay er ei grunn, sørvestleg arm av Borge Bay, som ligg like nedanfor Orwellbreen langs austkysten av Signy Island. Ho vart namngjeven av UK Antarctic Place-Names Committee i samband med gravplassen på austsida av bukta.
Giv'at Ko'ah
Giv'at Ko'ah (hebraisk skrift גִּבְעַת כֹּ"חַ, tyder 'Styrkeåsen' eller '28-åsen') er ein moshav sentralt i Israel. Han høyrer til Hevel Modi'in regionale kommune og hadde i 2006 eit folketal på 504.
Melodi Grand Prix 1976
Skjelettdrakt-sjokket
For Teigen førte oppstyret til at Toralv Maurstad tilbaud han ei rolle i «Rocky Horror Show». «Jeg sluttet i Popol Ace og startet for alvor opp som soloartist. For rockens del tror jeg det også må ha hatt en betydning. Den sjokkeffekten drakta hadde, opplever du jo ikke i dag. Og norsk rock var litt snillere i tida før denne drakta.» sa Jahn Teigen sjølv til Dagbladet i 2005. Drakta har seinare blitt etterlikna og kopiert fleire gongar, mellom anna av skiløparen Thomas Alsgaard, som ville hylle Teigen.
Paul Irgens
Automobil
I 1895 flytta Irgens til Bergen, der han heldt fram med å konstruera sjølvkjørande vogner. Saman med slektningen sin, Jacob Irgens, konstruerte han ein bil med ein liggande einsylindra motor. Bilen hadde kraftoverføring med trinnlaus utveksling, ved at svinghjulet på motoren hadde kontant med ei forskyvbar friksjonsskive. Det finst eit bilete av Irgens i ein open bil utanfor vognfabrikken til Jakob Irgens frå 1898, men det er uklart om dette er bilen han konstruerte.
Flekkefjord kyrkje
To gravkapell soknar til kyrkja: Sundslia kapell og Søyland kapell.
David Crosby
The Byrds
Crosby slo seg saman med Jim McGuinn (som seinare endra namn til Roger) og Gene Clark, og dei kalla seg the Jet Set. Dei tok inn trommeslagar Michael Clarke og Crosby prøvde på denne tida og spele bass, utan særleg hell. Seint i 1964 kom Chris Hillman med i bandet som bassist og Crosby tok over for Gene Clark på rytmegitar. Gjennom kjennskapen Jim Dickson (manageren til The Byrds) hadde med utgjevaren til Bob Dylan, klarte bandet å få tak i ein demo av Dylan sin «Mr. Tambourine Man» og spelte inn ein coverversjon av songen med 12-strengsgitaren til McGuinn og McGuinn, Crosby og Clark på vokalharmoni. Songen vart ein massiv hit og nådde førsteplassen i både USA og Storbritannia i 1965. Medan Roger McGuinn var ansvarleg for 12-strengsgitarlyden, som bandet vart så kjend for, var Crosby ansvarleg for dei svevande harmoniane og dei ofte uvanlege fraseringane i songane deira.
Crosby, Stills, Nash & Young
Det første albumet deira, Crosby, Stills & Nash frå 1969 vart ein hit og gav to singlar på Topp 40 i USA og vart mykje spelt på det nye FM radio-formatet. På denne tida spelte gjerne radiopratarane albuma i sin heilskap.
The Sweet
Debutalbum
Det første fulle albumet til Sweet, Funny How Sweet Co-Co Can Be, vart gitt ut i november 1971. Ei samling av dei nylege singlane til bandet supplert med nokre nye Chinn/Chapman-melodiar (inkludert «Chop Chop» og «Tom Tom Turnaround») og popcoverversjonar (som The Lovin' Spoonful's «Daydream» og The Supremes sin «Reflections») spelt inn i Nova Studios i London, vart produsert av Phil Wainman og styrt av Richard Dodd og Eric Holland. Det gjorde det ikkje bra på salslista.
Første suksess
Trass i suksessen til Sweet vart forholdet til leiinga deira stadig meir anstrengt. Medan dei hadde utvikla ein stor fan-base blant tenåringar, var ikkje Sweet fornøgd med tyggegummi-imaget sitt. Sweet hadde alltid komponert sine eigne heavy-rock-songar på B-sidene av singlane sine i kontrast til tyggegummi-A-sidene som vart komponerte av Chinn og Chapman. I løpet av denne tida bestod konsertane til Sweet av B-sider, albumspor og ulike medleyar av rock and roll-klassikarar; dei unngjekk eldre hittar som «Funny Funny» og «Poppa Joe». Ei framsyning frå 1973 på Palace Theatre og Grand Hall i Kilmarnock enda med at Sweet vart jaga av scena; uroa vart i følgje enkelte (inkludert Steve Priest) på grunn av at Sweet gjekk med leppestift og augeskugge, og av andre til at publikum var ukjent med konsertsettet (CD-utgivinga frå 1999 på Live at the Rainbow 1973 dokumenterer ein konsert frå denne perioden). Hendinga kom til å bli udødeleggjort i hitten «The Ballroom Blitz» (september 1973). I mellomtida heldt suksessen til Sweet fram på hitlistene, og viste særleg styrke i Storbritannia, Danmark, Tyskland, Sverige og Australia. I slutten av 1973 utvikla namnet til bandet seg frå «The Sweet» til «Sweet».
Undulasjonsteori
Undulasjonsteori eller bølgjeteori er ein teori som særskild vert nytta om bølgjeteorien til Christiaan Huygens for lys, i motsetnad til Isaac Newton sin korpuskelteori.
The Sweet
Level Headed og stilendring
Sweet forlét RCA i 1977 og signerte ein ny avtale med Polydor, sjølv om han ikkje ville tre i kraft før seinare på året. Sweet-manageren David Walker, frå Handle Artists, forhandla fram kontrakten som vart verdsett til kring 750 000 pund. I USA, Canada og Japan hadde Capitol gjeve ut Sweet sine album sidan 1974 og ville fortsetja å gjera det til 1980.
Abelmoskusslekta
Ein nær slektning, okra (A. esculentus), har kapselfrukter og blad ein kan eta. Flerie Abelmoschus-artar har seige bastfiber og har derfor blitt brukt til tauverk og spinnemateriale.
Ad Dirjaj
Ad Dirjaj er ein landsby sørvest i Jemen. Han ligg i Abyan guvernement.
Ragnhild Jepsen
Karriere
Jepsen er utdanna ved Menighetsfakultetet og vart ordinert som prest i Den norske kyrkja i 1997, i Ål kyrkje. Ho var kapellan i Åmot kyrkje i Hamar før ho kom til Nidarosdomen som kapellan i 2003. Tre år seinare vart ho sokneprest og i 2011 domprost i den same kyrkja.
Skip Battin
Clyde «Skip» Battin var ein amerikansk bassist og låtskrivar. Han er mest kjend som medlem i The Byrds, The New Riders of the Purple Sage og The Flying Burrito Brothers.
Airolo
Giuseppe Motta var og Doris de Agostini er frå Airolo.
Ramón Ramírez
Jesús Ramón Ramírez Ceceña er ein meksikansk pensjonert fotballspelar som spelte på midtbanen. Ramírez halde til mest av sin karriere i heimlandet, der han mellom anna representerte Chivas Guadaljara, Tigres og América. Hjå Chivas var han i 1997 med om å vinne det meksikanske meisterskapen. Han spelte òg for Chivas sin amerikanske systerklubb Chivas USA i MLS.
Liberties of the Tower of London
I 1688 la Jakob II til tre område: Old Artillery Ground, Little Minories og Liberty of Well Close. Desse områda var blitt kroneigedom ved oppløysinga av klostera i England, og var blitt brukt til å lagra våpen. Det passa derfor kongen å legga dei under styret til Tower i staden for byen eller grevskapet.
Ad Diyyu
Ad Diyyu er ein landsby sørvest i Jemen. Han ligg i Abyan guvernement.
Drapsforsøk
Drapsforsøk er ei handling som kunne ha medført død hjå eit menneske, men ikkje gjorde det. Eit slikt forsøk på drap er ofte straffbart i seg sjølv, men definisjon og strafferame kan variera mellom ulike jurisdiksjonar.
Thomas Eidem
Foreldra var gardbrukarar. Sjølv tok han eksamen ved Tromsø seminar i 1877 og mellomskuleeksamen i 1881. Han var lærar i Lenvik 1877-79 og ved ein privatskule i Nannestad 1881-83. Frå 1884 til -92 var han styrar av ein privat mellomskule i Harstad, sidan 1892 var han lærar i Tromsø i ti år. Han underviste ved Tromsø lærarskule frå 1902 til -18. Åra 1919-26 var han borgarmeister i Troms. Den lange perioden 1912 til 1938 administrerte han hypotekbanken sitt lånekontor i Tromsø.
Eidem var formann i Tromsøs vinstrelag 1894-1925 og 1928-30. Han fekk plass i bystyret i Tromsø i 1896, perioden 1898-1919 var han medlem av formannskapet. Han var ordførar i byen 1900-1904, 1906 og 1910-13. 1928-31 var han atter medlem av Tromsø bystyre. Elles var han formann i Tromsø lærarforeining og i Troms lærarforeining. Han var og styremedlem av Det Norske Teatret frå 1915, formann 1917-18.
Vinkelspegel
Ein vinkelspegeil er to eller fleire plane speglar stilt i vinkel til kvarandre slik at biletet av ein gjenstand blir reflektert gjentekne gonger. To speglar som dannar ein vinkel på 90° med kvarandre gjev tre spegelbilete, som saman med gjenstanden gjev ein fire-talig symmetrisk figur. Dette blir brukt i kaleidoskopet til å konstruere symmetriske mønster. Vinkelspeglar utført som glasprismer, der mellomrommet mellom dei speglande flatene er utfylt av glas, blir brukt i mellom anna prismekikkerten. Kattauge på syklar er eit stykke glas der det på baksida er pressa inn vinkelspeglar i form av pyramidar, der alle fire toppvinklar er 90° (spegelhjørne). Desse har den eigenskapen at ein lysstråle som treffer den speglande pyramiden innvendig, etter refleksjonen til to gonger har nøyaktig motsett retning av den innfallande. Lys frå ein billyskastar vil difor reflekterast tilbake mot bilen, sjølv om lyset treffer kattauget skeivt. Same prinsipp blir utnytta i refleksbrikker.
Vitelo
Vitelo (òg kalla Erazmus Ciolek Witelo, Witelon, Vitellio, Vitello, Vitello Thuringopolonis, Vitulon og Erazm Ciołek) var ein polsk fysikar og naturfilosof. Han studerte først i Paris og seinare i Padova.
Elfrida Andrée
Elfrida Andrée blir ofte nemnd som ein kvinneleg pioner. Ho medverka til to lovendringar som gjorde det mogleg for kvinner til å ha organiststillingar og å arbeida som telegrafistar. Andrée blir òg rekna for å vera ein banbrytande komponist og orkesterdirigent som etter motgang på grunn av kjønnet sitt bygde opp ei musikalsk verksemd og repertoar. Ho komponerte eit av dei første verka sine ved 24 års alder, ein pianokvintett i e-moll, som «placerade henne i den svenska tonsättareliten».
Storsnøstjerne
I Noreg er arten ein framandart som er innført som prydplante og som først vart funnen forvilla i 1994. Arten er i rask auke og veks talrike stader i kyststrøk og låglandet til Troms. I Framandartslista 2018 er arten registrert med potesielt høg risiko (PH).
Det er gjort funn av hybridar med snøstjerne (S. forbesii × S. luciliae) frå Oslo til Drammen. Denne finst truleg mange fleire stader.
Elfrida Andrée
Åra i Gøteborg
I Gøteborg arrangerte Elfrida Andrée cirka 800 folkekonsertar der ho sjølv dirigerte og gav orgelkonsertar. Folkekonsertane var arrangerte av Gøteborgs arbetarinstitutt, og dei fyrste blei oppførte i 1895 under leing av Karl Valentin. Elfrida Andrée, med støtte frå Elsa Stenhammar, tok over ansvaret som musikalsk leiar 1897.
Komponist
Som komponist hadde Andrée nokre suksessar, men måtte også sjå seg forbigått fleire gonger på grunn av kjønnet sitt. Mange av verka hennar blei aldri framførte, eller berre framførte nokre få gonger i løpet av levetida hennar. Frå 1990-talet byrja ein fatta meir interese for musikken til Andrée, og verka hennar er blitt oppførte ved orkester- og kammermusikkkonsertar og dessutan i radio og i kyrkja. Kammermusikkverka – mellom anna to pianotrioar og ein pianokvintett – blir rekna som det mest fullkomne i produksjonen hennar. Ho skreiv òg to symfoniar for orkester, to orgelsymfoniar, to messer, kantatar, orgel- og pianomusikk med meir.
Hina Rabbani Khar
Politisk karriere
I 2008 vart Khar attvald til parlamentet, denne gongen som representant for PPP, etter at PML-Q nekta ho å stille. PPP danna regjering saman med Awami National Party, MQM og PML-Q.
Karolingisk kunst
Skulptur og metallarbeid
Karl den store gjenoppliva bronsestøyping i stor skala då han skapte eit støyperi i Aachen som støypte dørene til palasskapellet hans, i imitasjon av romersk design. Dette kapellet hadde også eit krusifiks i heilfigur, no tapt, med ein kristusfigur i gull. Dette er det fyrste kjende dømet på denne typen kunstverk, som seinare blei særs viktig i kyrkjene i mellomalderen. Figuren var truleg av tre som var blitt mekansik forgylla, som den ottonianske gullmadonnaa frå Essen.
Torg
Historie
Etterkvart blei torghandelen mange stader innskrenka og marknadane flytta inn i torghallar, store bygningar med plass til buer. Her blir det ofte drive engroshandel. Det blir fortsatt drive torghandel mange stader, men han er ofte regulert slik at ein til dømes berre kan selja visse varer.
Cranton Bay
Cranton Bay er ei bukt sør for Canisteo Peninsula i austenden av Amundsenhavet. Sør i bukta grensar ho til Backer Islands og ein isbrem som skil denne bukta frå Pine Island Bay. Ho vart kartlagd frå flyfoto teken av U.S. Navy Operasjon Highjump, 1946-47, og vart namngjeven av Advisory Committee on Antarctic Names etter løytnant Elmer M. Cranton i U.S. Navy som var militærlege og øvstkommanderande ved Byrd Station i 1967.
Karolingisk kunst
Mosaikkar og freskar
Villaen oratoriumet var knytt til høyrde til ein viktig støttespelar av Karl den store, biskop Theodulf av Orléans. Han blei øydelagd seinare i hundreåret, men hadde freskar av dei sju frie kunstene, dei fire årstidene og mappa Mundi. Det finst skriftleg omtale av andre freskar frå kyrkjer og palass. Dei fleste av desse er fullstendig tapet. Karl den store sitt palass i Aachen hadde eit veggmåleri av dei frie kunstene, i tillegg til narrative scenar frå krigen hans i Spania. Palasset til Ludvig den fromme i Ingelheim inneheldt historiske bilde frå antikken til Karl den store si tid, og palasskyrkja hadde typologiske scenar frå det gamle og det nye testamentet sette opp mot kvarandre.
Boyer-Ahmad fylke
Boyer-Ahmad fylke (persisk شهرستان بویراحمد) er eit fylke i Kohkiluyeh og Buyer Ahmad i Iran. Det administrative senteret i fylket er Yasuj. I folketeljinga i 2006 var innbyggjartalet i fylket 212 552. Fylket er delt inn i dei tre distrikta Sentral-distriktet, Ludab-distriktet og Margown-distriktet. Fylket har dei tre byane Yasuj, Margown og Garab-e Sofla.
Anita Márton
Aktiv
Ved EM 2016 tok ho sølvmedaljen, trass i moderate 18,72 m. To månader seinare presterte Márton sitt livs beste kulestøyt i finalen under Sommar-OL 2016, kula landa på 19,87 meter og gav henne bronsemedaljen. I mars 2017 forsvarte ho meistertittelen i innandørs-EM i, med 19,28 m nådde ho nærare meteren lenger enn nummer to. Under London-EM same året sikra Márton seg sølvmedaljen med eit støyt på 19,49 m. Ved hall-VM 2018 i Birmingham støytte Márton 19,62 m og sigra framom sterke utøvarar som Danniel Thomas-Dodd frå Jamaica og Gong Lijiao frå Kina.
Elvebakken videregående skole
Elvebakken vidaregåande skule er ein vidaregåande skule i Vestre Elvebakke 3 i bydel Grünerløkka. Skulen er ein av Oslo sine største skular med omtrent 1350 elevar. Han vart etablert i 1921 og fekk namnet Kristiania Fag- og Forskole for Handverk og industri i 1925 og heitte frå 1948 Oslo Yrkesskole. Skulen fekk det noverande namnet sitt i 1976.
Handball-VM 2017 for menn
Finalen
Finalen fann stad på Accorhotels Arena i Paris framfor 15 609 tilskodarar. Frankrike leia 18-17 til pause, men drog i frå i andre omgang og vann med sju måls margin; 33-26. Franske Nikola Karabatić vart toppskårar i kampen med seks nettkjenningar. Andre franske målskårarar var Michaël Guigou, Kentin Mahé, Valentin Porte, alle med fem mål, Redim Nebili (4), Ludovic Fabregas og Daniel Narcisse, begge 2, og Luc Abalo 1.
Peter Cetera
Karriere
Sjølv om Cetera spelte inn debutalbumet sitt i 1981, vart han vereande fulltidsmedlem med Chicago fram til 1985. Då han slutta i bandet gjekk han raskt til toppen av listene med «The Glory of Love», den første singelen frå albumet Solitude/Solitaire, som i tillegg var kjenningsmelodien til filmen The Karate Kid, Part II. Same året hadde han nok ein stor hit med «The Next Time I Fall», ein duett med Amy Grant. Eit år seinare produserte han Agnetha Fältskog sitt I Stand Alone, og i 1988 gav han ut One More Story med ein ny duett, «After All», med Cher. Etter ein fire år lang pause gav han ut World Falling Down, som vart det siste albumet hans for Warner Bros. One Clear Voice kom ut i 1995, og i 1997 gav Cetera ut samleplata You're the Inspiration, med gamle hittar og nye songar. Cetera vendte attende til rampelyset i 2001 med Another Perfect World. I 2004 gav han ut julealbumet You Just Gotta Love Christmas.
Charam fylke
Choram fylke (persisk شهرستان چرام) er eit fylke i Kohkiluyeh og Buyer Ahmad i Iran. Det administrative senteret i fylket er Choram. Det vart utskild frå Kohgiluyeh fylke i 2010. I folketeljinga i 2017 hadde fylket eit innbyggjartal på 33 543. Fylket er delt inn i dei to distrikta Sentral-distriktet og Sarfaryab-distriktet.
Hello Goodbye
Det vart filma minst tre promo-videoar for «Hello Goodbye», men desse vart ikkje vist på BBC på grunn av dei strenge reglane til Musicians Union om miming til musikk.
Taisija Tsjentsjyk
Taisija Filippovna Tsjentsjik var ein høgdehoppar frå Pryluky i Ukraina som tevla for Sovjetunionen. Ho vart europameister i høgdehopp i 1966 og tok OL-bronse i same øvinga i 1964.
Neu! 4
'Neu! 4' er det fjerde og siste studioalbumet til det tyske krautrockbandet Neu!. Det vart revidert og gjeve ut på nytt som Neu '86 i 2010.
Innspeling
Det vart spelt inn og miksa mellom oktober 1985 og april 1986 ved Grundfunk Studio i Düsseldorf i Tyskland, ved Dinerland-Lilienthal Studio i Düsseldorf og Michael Rother Studio i Forst. Dette var første gongen Michael Rother og Klaus Dinger gjekk i studio lag sidan 1975. Innspelinga vart derimot ikkje gjort ferdig og det planlagde albumet vart lagt på hylla.
Neu! '86
Det nye albumet har fleire av dei same songane som den første utgjevinga, men nokre få nye eller remixa spor. Kritikarar har sagt at den nye versjonen verkar overprodusert.
Gisken Wildenvey
Gisken Wildenvey var ein norsk forfattar. Ho oppgav sjølv 1895 som fødselsåret sitt, men var truleg to år eldre, ifølgje biografi til Tom Lotherington om Herman Wildenvey.
Herbrand Hagen
Herbrand Hagen var ein norsk grosserar frå Nore i Numedal, busett i Oslo. Han var gift med Kari Thoen og fekk døtrene Ingeborg Hagen og Ingrid M. Hagen. Herbrand Hagen samla slåttar frå heimtraktene sine. Han hjelpte også kjende spellemenn med kost og losji når dei kom til hovudstaden. Han eigde fleire hardingfeler, mellom anna ei som vann pris på verdsutstillinga i Paris 1920. Han kjøpte fleire tomter på Malmøya i Oslo, der mange av etterkomarane hans bur i dag.
Strengekor
Fleirstrenga kor gjev eit større tonevolum og ein fyldigare klang enn enkeltstrenger, gjerne òg ein lett svevning.
Kutikula
Hjå virvellause dyr
Kutikula finst særleg hjå leddyr og rundormar, der det er del av det ytre skjelettet. Det ytre skjelettet er lagdelt og blir skifta ut når dyret veks. Kor mange hamskifte dyra går gjennom varierer mellom dei ulike organismane.
Jill Cunniff
Jill Cunniff er ein amerikansk musikar og medlem av bandet Luscious Jackson. Cunniff speler bass, syng solovokal og har vore den fremste låtskrivaren i bandet.
Pest i Ungarn
Buda og Pest var opphavleg to ulik byar, men vart sameint i 1873. Det er ein del ulike forklaringar til kvar namnet Buda kjem frå. Ein teori seier at hunarkongen Attila hadde ein son ved namn Buda, og det var han som gav namn til byen. Ein annan teori, som er meir sannsynleg, er at det kjem frå det slaviske orda Voda for «vatn», og at det er avleidd frå dette. Namnet Pest kjem frå eit slavisk ordet Pjecs i tydinga «omn, komfyr». Byen har fått dette namnet i minne av dei omnane der folket brann murstein for husbygging.
Før samanslåinga var Pest ein sjølvstendig by. Referansar til han i skriftlege kjelder blir datert tilbake til 1148. Før låg det keltiske og romerske busetjingar her. Pest vart eit viktig økonomisk sentrum i løpet 1000-1200-talet. Han vart øydelagt i 1241 under mongolinvasjonen, men bygd opp att kort tid etter. I 1838 fløymde Donau over og oversumde byen. I 1849 vart den første brua i fritt spenn, Széchenyi lenkjebru, strekt over Donau og knytte Pest med Buda. Som ein konsekvens vart dei to byane sameint i 1873 med Óbuda for å bli Budapest.
Den svenske tronfylgja
Liste over den svenske tronfylgja
Noverande konge: H.M. Kong Carl XVI Gustaf av Sverige
Lars Nyre
Nyre har arbeidd med vitskapsteoretiske emner, og dei senere åra har arbeidet hans dreidd seg mot praktiske og empiriske tema. Han har utforska foreininga mellom forskning og utvikling av ny medieteknologi. I 2005 utførte han det redaksjonelle eksperimentet Demostasjon ved Høgskulen i Volda. I 2008 utvikla han i samarbeid med informasjonsvitarar og studentar Lokanytt, ein GPS basert teknologi for å skapa journalistikk med mobiltelefonen. I dag (2018) leier han TekLab, eit akademisk nettverk for teknologiutvikling som er støtta av Universitetet i Bergen og lokalisert i Media City Bergen.
Steve Priest
Stephen Norman Priest var ein engelsk musikar. Han var bassist, og seinare solovokalist, i glamrockbandet The Sweet.
Einar Molland
Einar Molland studerte teologi etter eksamen artium i 1926, og var ferdig cand. theol. i 1932 - med innstilling. Sidan arbeidde han som universitetsstipendiat, før han i 1939, i ein alder av 31 år, vart tilsett som professor i kyrkjehistorie. Hovudverket hans var tobindsverket ''Norges kirkehistorie i det 19. århundre'', som vart utgjeve året etter at han døydde.
Nina Badrić
Nina Badrić er ein kroatisk songar. Ho representerte Kroatia i Eurovision Song Contest 2012 med songen «Nebo». Songen kvalifiserte seg ikkje til finalen.
Inger-Marie Haaland
Haaland var tidlegare marknadsjef i De norske Bokklubbene og dagleg leiar i Bokklubben Villmarksliv fram til 2003. I 2005 kjøpte ho Fagerheim Fjellstugu på Hardangervidda, ein stad ho eigde og dreiv fram til 2015. Haaland har eigd og drive aktivitetsgarden Farmen Fløtterud, som ligg ca. ein time nord for Kongsberg. Haaland er medlem av trekkhundklubben Hallingen Hundekjøyrarlag.
Popol Vuh
Popol Vuh er eit viktig dokument til førkolumbisk mayamytologi og kultur. Teksten blei opphavleg skriven ned på k’iche’ med spanske (latinske) bokstavar mellom 1554 og 1558. Denne boka blei funnen først på 1700-talet av soknepresten Francisco Ximénez (eller Jiménez), som både kopierte den opphavlege teksten og omsette han til spansk. K’iche’teksten hans gjekk tapt, men den spanske blei teken vare på.
Rossland
Fram til 1964 høyrde Rossland til den tidlegare kommunen Herdla. Postadressa er 5917 Rossland.
Kohgiluyeh fylke
Kohgiluyeh fylke (persisk شهرستان کهگیلویه) er eit fylke i Kohkiluyeh og Buyer Ahmad i Iran. Det administrative senteret i fylket er Dehdasht. I folketeljinga i 2006 var innbyggjartalet i fylket (inkludert delane av fylket som var skild ut for å danne Charam fylke og Landeh fylke) 189 939, og utanom desse delane som seinare vart fråskild var folketalet 132 550. Fylket er delt inn i dei tre distrikta Sentral-distriktet, Charusa-distriktet og Dishmok-distriktet. Fylket har dei fire byane Dehdasht, Suq, Qaleh Raisi og Dishmok.
Apostelen Simon
Simon er kalla Simon Kananeus i Matteusevangeliet 10,4 og i Markusevangeliet 3,18, og Simon seloten i Lukasevangeliet 6,15 og Apostelgjerningane 1,13. Tilnamna kan vise til same tydinga, og kan tolkast som at han høyrde til selotane. Somme, blant dei Hieronymus, har tolka tilnamnet som at han var kom frå Kana i Galilea. I austleg kristendom vert han identifisert med Nathanael av Kana, i somme legender vert han rekna som brudgommen i bryllaupet i Kana.
Kfar Daniel
Kfar Daniel vart grunnlagd den 9. oktober 1949 av mahalniks (jødiske veteranar frå andre verdskrigen) frå engelsktalande land. Moshaven vart først kalla Irgun Beit Hever etter organisasjon grunnleggjarane var medlemmar av, men fekk seinare namn etter Daniel Frish, ein president i Zionist Organization of America som døydde det året landsbyen vart grunnlagd.
Plogbein
Plogbeinet eller plogskjerbeinet (lat. vomer) er ein upara knokkel i hovudskallen. Den ligg langs midtsagittalplanet og artikulerar med kilebeinet, silbeinet, dei høgre og venstre ganebeina, samt dei høgre og venstre overkjevebeina. Plogbeinet formar den bakre delen av naseskiljeveggen, og den fremre delen er forma av silbeinet.
Gram Parsons
Songen «Boulder to Birmingham» av Emmylou Harris omhandlar sorga ho kjende i tida etter Parsons døydde.
Al Bahitah
Al Bahitah er ein landsby sørvest i Jemen. Han ligg i Abyan guvernement.
Landeh fylke
Landeh fylke (persisk شهرستان لنده) er eit fylke i Kohgiluyeh og Boyer-Ahmad i Iran. Det administrative senteret i fylket er Landeh. I folketeljinga i 2006 hadde fylket 21 151 innbyggjarar. Fylket er delt inn i dei to distrikta Sentraldistriktet og Mugarmun-distriktet. Fylket har éin by: Landeh. Fylket vart skapt av det tidlegare Landeh-distriktet, og fråskild frå Kohgiluyeh fylke i 2012.
Ormont-Dessus
Ormont-Dessus er ein kommune i distriktet Aigle i kantonen Vaud i Sveits. Kommunen har innbyggjarar  og eit areal på.
Fransk er offisielt språk i kommunen.
Skirennarane Willy Favre var og Lise-Marie Morerod er frå Ormont-Dessus.
HEC Paris
HEC Paris held til i Jouy-en-Josas og Paris, men har òg regionale studiestader i Doha og Abidjan.
Rosenbrysttjukknebb
Distribusjon og habitat
Hekkehabitata til rosenbrysttjukknebb finst i opne lauvskogar over det meste av Canada og det nordaustlege USA. Spesielt trekker dei nordlege fuglane sørover gjennom USA austom Rocky Mountains, for å overvintre frå det sørlege Mexico gjennom Mellom-Amerika til Colombia, Ecuador og nordvestlege Venezuela. Dessutan overvintrar dei i Karibia. Den sørlege grensa for overvintringsområdet er uklår og kan rekke inn i nordlege Peru. Om vinteren føretrekker dei meir open skog, eller liknande habitat med ein laus vekst av tre, som skogkantar, parkar, hagar og plantasjar, alt frå havnivå til åsane, t.d. opp til 1 500 moh. i Costa Rica.
Aasa Helgesen
Politikk
Kommunestyret på Utsira i 1926 bestod av elleve kvinner og ein mann. Bakgrunnen var at ein radioassistent hadde sett opp ei rein kvinneliste, moglegvis som ein spøk. Aasa vart ordførar, som etterfølgjar etter - og seinare etterfølgd av - ektemannen Sivert.
Musikk i 1953
Dette er ei liste over kjende hendingar som fann stad i musikkhistoria i 1953.
Største hitsinglar
Dei følgjande singlane fekk høgast listeplasseringar på dei få listene som fanst i 1953.
Poison av Alice Cooper
«Poison» er ein song av Alice Cooper skriven i lag med og produsert av Desmond Child. Songen vart gjeven ut som singel i 1989, henta frå albumet Trash. Songen var ein av dei største hittane til Cooper i USA, der han nådde 7. plass, medan han nådde 2. plass i Storbritannia.
Vandremaur
Eit anna fellestrekk er at vandremaur i motsetnad til dei fleste andre maurartar ikkje byggjer permanente bol, ein vandremaurkoloni flyttar seg nesten ustanseleg i løpet av den tida han eksisterer. Alle artane er medlemmer av maurfamilien, formicidae, men det er fleire grupper som har utvikla seg uavhengig det same grunnleggjande åtferdsmessige og økologiske syndromet. Dette syndromet er ofte referert til som «legionærframferd», og er eit døme på konvergent evolusjon.
Al Hamam
Al Hamam er ein landsby sørvest i Jemen. Han ligg i Abyan guvernement.
Ormont-Dessous
Fransk er offisielt språk i kommunen.
Trond André Bolle
Khalid Skah-saka
Etter at vegbomba tok livet av Bolle, vart det kjent at han var ein av to kommandosoldatar som var med på ein privat operasjon der dei to borna til friidrettsstjerna Khalid Skah vart henta ut av Marokko i juli 2009. Saka skapte store overskrifter i media, og førte Marokko og Noreg inn i ein diplomatisk konflikt.
Jan Sahl
Jan Martin Sahl er ein norsk kateket og politikar for Kristeleg Folkeparti, fødd i Meløy. Han vart innvald på Stortinget frå Nordland i 1997 og sat i tre periodar, inntil partiet tapte nordlandmandatet sitt ved valet i 2009.
Per Daniel Holm
Verk
Holm laga også teikningar til fergetrykka i C.A. Pettersson sitt verk Lappland (1864-1966).
Tungebein
Den har ei fjern artikulering til andre knoklar og leddband. Den er ankra fast av musklar forfrå, bakfrå og nedantil, og bistår tunga i rørsle og svelging. Tungebeinet gjev feste til musklane i munngolvet og tunga over, strupehovudet (larynx) under, samt epiglottis og svelget (farynx) bak.
Worshipful Company of Upholders
Worshipful Company of Upholders er eit gammalt laug, eit livery company, i City of London. «Upholder» er ei arkaisk form av upholsterer, som tyder ‘møbelpolstrar’. I eldre tid dreiv folk innan dette yrket både med tillaging og sal av polstra møblar, og kunne også driva med anna møbelsnikkararbeid, interiørvarer, taksering, auksjonar og gravferdsarbeid.
NM i turn 1973 for menn
Tolvkamp
<br style="clear:both;" />
Ryan Lochte
Lochte deltek også under sommar-OL 2012 i London. Her tok han sitt fjerde OL-gull på 400 meter medley den 28. juli 2012. Landsmannen Michael Phelps enda på fjerdeplass.
Pip Williams
Philip Malcolm «Pip» Williams er ein engelsk plateprodusent, arrangør og gitarist, mest kjend som produsent av album for Status Quo og The Moody Blues og for oversyn av orkesterdelane og orkesterarrangementa for det finske metal-bandet Nightwish.
Sisselsporv
Skildring
Det finst ein einaste observasjon av sisselsporv i Noreg, tilbake til 1981 i Måløy, Sogn og fjordane.
Molde domkyrkje
Molde domkyrkje er døme på kyrkjebygg frå gjenreisinga etter andre verdskrigen då arktitekuren var knytt til den tradisjonelle langkyrkjeforma, men med nye materialar som armert betong. Bodø domkyrkje er eit anna døme.
Historie
Dagens kyrkjebygg vart utforma av Finn Bryn etter ein arkitektkonkurranse, og bygginga tok til åtte år etter frigjeringa. Grunnsteinen vart lagt ned 18. juni 1953 og 8. desember 1957 vart den nye kyrkja innvigd.
Tyrihansprisen
Prisen er ein statuett utforma av bilethoggaren Nina Sundbye.
Billy Wilder
Seinare karriere
På slutten av 1970-talet hadde ikkje Wilder same suksess som tidlegare, han jobba vidare som konsulent for United Artists. Wilder, som hadde mista familien sin i Holocaust hadde fått tilbodet å regissere Schindlers liste, men ville ikkje på grunn av alderen.
Registil
Trass i at han har laga flest komediar har han ofte hatt ein alvorleg undertone eller gjort autoritet latterleg som i Ninotchka og Eins, Zwei, Drei. Han braut fleire tabu i Hollywood sin puritanske production code. Allereie den første filmen hans i Hollywood The Major and the Minor er innom temaet om kjærleik mellom mindreårige og vaksne. Utruskap var enno bannlyst i Hollywoodfilmar når han laget Double Indemnity. Òg det å la menn spele i kvinneklede med indikasjonar om homoseksualitet som i Noen har det hett var imot «koden».
Long Island (fleirtyding)
Long Island kan visa til:
Fjellmarkmus
Fjellmarkmus, Microtus oeconomus, er eit pattedyr i hamsterfamilien. Fjellmarkmusa lever i Eurasia, frå Nederland og Noreg i vest, aust til Stillehavet og i Alaska og Nordvest-Canada. Ho lever gjerne i fuktige område med tett vegetasjon.
All You Need is Love
Struktur
«All You Need Is Love» er i lag med Pink Floyd sin «Money» frå 1973 den einaste songen i 7/4-takt som har gått inn på Topp 20 på i USA.
Andre utgåver
Mange artistar har spelt inn sine versjonar av songen, anten på plate eller på konsertar. Av desse finn ein mellom anna
Finn Bryn
Bryn er mellom anna kjend for universitetsbygg på Blindern i Oslo, Aftenpostens hus og Molde domkyrkje. Saman med mellom anna Bernt C. Lange og Håkon Christie var han involvert i restaureringa av Ringsaker kyrkje på 1960-talet. Bryn vart tildelt St. Olavs Orden i 1971.
Norsk okkupasjonsberedskap i etterkrigstida
Norsk okkupasjonsberedskap i etterkrigstida, tidlegare kalla «Stay Behind» med kodenamn ROC og seinare kalla «Okkupasjonsberedskap» er nemningar på det arbeidet som det norske Forsvaret organiserte i etterkrigstida frå 1948, med målsettjing å kunna gjennomføra evakuering, sabotasje og etterretning på norsk jord under ein eventuell okkupasjon. Dette var ei tid då den kalde krigen var komen i gang og frykta for Stalins kommunistiske Sovjetunionen var påtakeleg. Verksemda skulle baserast på røynsler som var gjort under andre verdskrigen.
Bukettnarsiss
I Noreg er arten ein framandart som er innført som prydplante og er funnen forvilla i Rennesøy i Rogaland og i Rissa i Trøndelag. Han er ikkje risikovurdert i Framandartslista 2018.
Norsk okkupasjonsberedskap i etterkrigstida
Operasjon Gladio
Til den faste staben i «Stay Behind» vart det først rekruttert folk med røynsle frå andre verdskrig. Etter kvart rekrutterte ein erfarne og trudde seg til offiserar med eigna militær bakgrunn til nøkkelstillingane i organisasjonen. Nemninga «Stay Behind» vart endra til «Okkupasjonsberedskap». Til den landsomfattande delen av beredskapsorganisasjonen har ein rekruttert nordmenn med varierande bakgrunn. Omfanget av, tilknytinga til einskildpersonar til og i lang tid òg sjølve eksistensen av «Stay Behind-gruppene» var løynleg.
Melodi Grand Prix 1978
Hendingar
Det var på nippet at «Mil etter mil» kom med i Melodi Grand Prix i det heile tatt. Opphavsmannen Kai Eide tilbaud først låten til plateselskapet CBS. Plateselskapet kjøpte låten, men foreslo samstundes å sende han til Melodi Grand Prix. «Jo, men jeg har ingen til å skrive ned notene for meg!» svarte Eide, ifølge Kristian Lindeman i CBS.
Al Kawd
Al Kawd er ein by sørvest i Jemen, nær Zinjibar. Han ligg i Abyan guvernement ved Adenbukta, kring 40 kilometer med bil aust for Aden. Wadi Bana, ei stor elv i Jemen, flyt ut i sjøen aust for byen.
Fiachra Trench
Han har komponert musikk for filmar som Pearl Harbor, The Boxer, The Tailor of Panama og The Ring.
The Manfred Mann Album
I meldinga si for AllMusic skreiv Richie Unterberger at albumet var eit av dei sterkaste dei gav ut og «heilt klart eit av dei sterkare albuma i den britiske bølgja i 1964, då det var mange album å konkurrere med.»
Medverkande
Frå plateomslaget:
Planking
To ulike grupper gjer krav på å ha funne opp leiken: Britar i Somerset i 2000, som «the lying down game», eller australiarar i Sør-Australia i 2009, der han fekk namnet «planking». Det var under dette namnet han spreidde seg til store delar av verda gjennom sosiale nettverk som Facebook.
Hangursbanen
Hangursbanen var ei taubane på Voss. Bana var ei gondolbane som gjekk sin siste tur sundag 30. august 2015. Dei to gondolane, populært kalla Dinglo og Danglo, var demontert i september 2015, og bana riven for å verte erstatta av ei ny bane etter ein annan trasé med anna utgangs- og endepunkt.
Friluftsaktivitetar
Gondolbana gjekk opp til eit fint turterreng på fjellet Hanguren. Her var det restaurant og kafé. Innover herfrå er det eit flott turterreng både på sumar- og vinterstid. Her kunne ein gå kortare og lengre turar, og DNT-hyttene Tvinnestølen og Volahytta ligg ein god dagsmarsj unna. Tidlegare var det mogleg å leiga terrengsyklar på toppen, men dette tilbodet vart avvikla. På vinterstid kunne ein nytte gondolbana opp til skianlegget, og ta Hangursheisen eller Hangurstrekket vidare inn i skianlegget. Voss Skiskule tilbyr både utleige av ski- og snøbrettutstyr, og gjev instruksjonstimar.
Maximilian Henrik av Bayern
Liv
Han kom som koadjutor til Köln for å støtte onkelen sin Ferdinand av Bayern. Etter onkelen døydde vart han erkebiskop av Köln og biskop av Hildesheim og Lüttich.
Kypros i Eurovision Song Contest 1982
Kypros, offisielt Cyprus, deltok i Eurovision Song Contest 1982 i Harrogate i Storbritannia med songen «Móno i agápi», framført på gresk av Ánna Víssi. Songen er skriven av Ánna Víssi.
Hey Stoopid
Etter den store hitten Trash frå 1989, prøvde Cooper å halde på suksessen med dette albumet.
Jacobsenbreen
Jacobsenbreen er ein isbre som flyt aust-nordaust frå Mount Reid i Holland Range i Antarktis, ut i Rossisen. Han vart kartlagt av US Geological Survey frå tellurometermålingar (1961–62) og flyfoto (1960), og vart namngjeven av Advisory Committee on Antarctic Names etter H. Jacobsen, kaptein på USNS Chattahoochee under U.S. Navy Operasjon Deep Freeze 1964 og 1965.
Duilio Davino
Duiliu César Jean Pierre Davino Gutiérrez er ein meksikansk pensjonert fotballspelar som spelte i forsvar. Davino spwlte heile ti sesongar hjå Mexico by-storklubben América, og hadde òg eit opphald hjå mellom anna Puebla FC og CF Monterrey. Han var dessutan ein sesong i den amerikanske klubben FC Dallas.
Sebastian Coe
Politikk
Coe engasjerte seg for det konservativet partiet og vart vald inn i det britiske underhuset frå valkrinsen Falmouth og Camborne i Cornwall. Han lukkast ikkje å verte attvald ved parlamentsvalet 1997.
Idrett
Coe tok steget inn i verdseliten på 800 meter i 1978-sesongen. Under europameisterskapen i Praha tok han bronsemedaljen, vel halvsekundet bak han som skulle verte hans sterkaste rival, landsmannen Steve Ovett. Gullet tok austtyske Olaf Beyer. Straks etter EM sette Coe britisk rekord på 800 med 1.43,97 i eit stemne på Crystal Palace i London.
Liman i Israel
Liman naturreservat ligg kring 1 km nord for landsbyen og dekkjer eit område på 50 mål.
Land Bay
Land Bay er ei isfyllt bukt på kysten av Marie Byrd Land like aust for Groves Island. Ho vart oppdaga av U.S. Antarctic Service (USAS) (1939-41). Bukta har henta namn frå Landbreen som endar opp i bukta.
Melodi Grand Prix 2010
Sjåarsuksess
Finalen blei sett av 1 369 000 sjåarar. Sjølv om dette var ned frå 1 519 000 året før, er dette likevel eit av dei høgaste sjåartala for ein norsk finale etter 1993. Også delfinalane hadde høge sjåartal. Ørland, Bodø og Skien samla høvesvis 985 000, 1 154 000 og 958 000 sjåarar. Delfinalen frå Bodø er framleis den mest sette delfinalen i Melodi Grand Prix nokon gong. Siste sjanse hadde 960 000 sjåarar i første del, og 1 056 000 sjåarar i andre del.
Onward av Yes
Konsertversjonar
Songen vart første gongen spelt under konsert under dei tre Keys to Ascension-konsertane i San Luis Obispo i 1996, og vart etter dette ikkje spelt igjen før under In the Present-turneen i 2008. Innspelinga av songen på Keys to Ascension inneheld ein ny intro, skriven og spelt av Steve Howe på gitar.
Contigo hasta el final
Eurovision
ESDM vart valdinternt av Corporación de Radio y Televisión Española til å representere Spania i Eurovision Song Contest 2013 i Malmö i Sverige. «Contigo hasta el final» deltok i den spanske uttakinga El Sueño de Morfeo: Destino Eurovisión, der ESDM framførte alle bidraga. Songen vann finalen og fekk representere Spania.
Glass Houses
Bakgrunn
Albumet var det tredje samarbeidet mellom Joel og produsenten Phil Ramone, etter The Stranger and 52nd Street.
Henrik II av Frankrike
Konge
Henrik var òg særs streng mot legar i samtida, og meinte dei skulle skuldast for drap dersom familiemedlemmer meinte dei hadde forårsaka døden til ein pasient.
Eddi Reader
Bakgrunn
I 1976 blei familien flytta til ein større bustad 25 mile frå Glasgow, i eit kommunalt utbyggingsområde i Irvine i North Ayrshire. Reader vende tilbake til Glasgow, der ho budde hjå bestemor si i Pollok, for å gjera ferdig grunnskulen. Ho byrja spela gitar som tiåring, og var gatemusikant, fyrst i Sauchiehall Street i Glasgow, så tidleg i 1980-åra i London og rundtom i Europa, der ho også arbeidde med sirkus- og andre gateunderhaldarar.
Mirmama og Eddi Reader (1992–1994)
Reader vendte heim til Skottland, men før ho byrja ein solokarriere som songar dreiv ho eit tid som skodespelar. Ho spelte Jolene Jowett, ein songar og trekkspelar, i John Byrne sin komediedramaserie Your Cheatin' Heart for BBC Television, som føregjekk på den skotske countryscena. I 1993 presenterte Reader BBC Scotland sin No Stilettos, eit program av musikkframsyningar som blei spelt inn i Glasgow. Andre roller var Joy 3 frå Michael Boyd (artistisk leiar ved Royal Shakespeare Company) sin produksjon av Janice Galloway sitt The Trick Is to Keep Breathing. Dette var ein BBC Radio 4-produksjon i 1996 og ein Tron Theatre-produksjon same året.
The Last Temptation av Alice Cooper
The Last Temptation er eit konseptalbum av Alice Cooper, gjeven ut i juli 1994 på Epic Records. Det omhandlar ein gut kalla Steven (som òg er hovudpersonen i Welcome to My Nightmare) og ein mystisk underhaldningsmann. Underhaldningsmannen har tilsynelatande overnaturlege evner og prøver å overtale Steven til å bli med det omreisande showet hans, «The Theatre Of The Real - The Grand-est Guignol!», der han «aldri vil bli vaksen».
Eddi Reader
Privatliv
I 2013 gifta Reader seg med John Douglas, ein låtskrivar og medlem i bandet The Trashcan Sinatras.
Flugeblom
Utbreiing
Ei melding om funn av underarten Ophrys insectifera ssp. aymoninii (av somme rekna som ein egen art, Ophrys aymoninii) sør i Litauen er ikkje verifisert.
Gilhusodden
Gilhusodden er ein odde i Lier som går ut i Drammensfjorden, rett overfor tømmerterminalen på Lierstranda. Om sommaren er Gilhusodden ein populær badestad, dessutan er det ein populær fiskestad. Gilhusodden ligg rett ved staden der Lierelva renn ut i Drammensfjorden, difor finst den masse slags fisk der. Sjøaure, aure, laks, torsk, sei, hvitting og flyndre er artar som er ganske vanlege der.
Femtekolonnist
Uttrykket er først dokumentert under den spanske borgarkrigen (1936–1939), då det vart brukt av nasjonalistgeneralen Emilio Mola. Han sende styrkar i fire kolonnar mot Madrid, og under ein radiotale sa han at det òg var ein femte kolonne (spansk: Quinta columna) som var inne i byen allereie som politisk samarbeidde med Franco for å undergrava regjeringa.
Sandnes kyrkje i Bygland
Kirken har vernestatus som automatisk listeført kirke.
Kvinesdal kyrkje
Kvinesdal kyrkje er ei åttekantkyrkje frå 1837 på Liknes i Kvinesdal kommune i Agder fylke. Bygget er i tre og har 500 sitjeplassar. Arkitekt for kyrkja var Hans Ditlev Franciscus von Linstow, og ingeniørløytnant Georg Johnson.
Blunking
Blunking er det å raskt lukka og opna augelokket. Dette er ein viktig måte å halda overflaten av auget reint og fuktig på, men vilkårleg blunking kan også brukast til kommunikasjon. Menneske blunker som regel med begge auga samstundes, men andre dyr, til dømes hamster og skjelpadde, blunker med kvart auge for seg.
Planovergang
Ved planovergangar kan det skje alvorlege ulykker. I tillegg sinkar dei vegtrafikken der mange tog passerer i løpet av dagen. Ved usikra planovergangar kan toga passere i opptil 130 km/t. Er overgangen sikra med bom kan toga passere med opptil maks 160 km/t i Noreg). Ved bygging og utbetring av jernbanar og tunnelbanar søkjer ein derfor å unngå dei. Der dette ikkje er mogleg eller ein vurderer det som ulønsamt, er det ved offentleg veg påbode å sikre dei med bommar, lys og/eller lydsignal. I tillegg kan ein betre sikta ved f.eks. å rydde vekk buskar og kratt, evt. legge om vegen. Før-og-etter-undersøkingar tyder på at automatiske bommar gir best sikring. Men nærare 90 % av planovergangane i Noreg (3426 av 3751 i 2007) er på privat veg, og dei aller fleste av desse (3259 i 2007) har ei uvakta grind eller inga sikring. Årleg blir det lagt ned ca. 100 planovergangar i Noreg. i starten 2013 var det 3142 planovergangar på banar der det går regelmessig trafikk. Totalt var det om lag 3539 overgangar.
Festo eucharistias
Festo eucharistias, «Takksigelses Fest», var ein takkefest som vart markert i dei norske kyrkjene 13. januar (det vil seie tjuande dag jul) frå 1720 til 1766.
Vadstena
Vadstena er ein svensk by og centralort i Vadstena kommun i Östergötlands län i landskapet Östergötland. I 2005 hadde byen 5,612 innbyggjarar.
Flugeblomslekta
Artar i Noreg
Arten er teken med på Norsk raudliste for artar (2021) som sårbar (VU).
Norrköping
Norrköping er ein av få svenske byar som har sporvognstrafikk. Byen er venskapsby med bl.a Trondheim (Noreg).
Mjölby
Mjölby er ein svensk by og centralort i Mjölby kommun i Östergötlands län i landskapet Östergötland. I 2011 hadde byen 12,245 innbyggjarar. Byen ligg kring 30 km sørvest for Linköping. Byen er eit trafikknutepunkt for veg og jernbane.
Beit Arif
Tidleg i 1950-åra kom immigrantar frå Jemen til området, og bygde hus kring ein halv kilometer unna. Etter usemje mellom dei to gruppene, flytta dei opphavlege innbyggjarane til Ginaton (ein moshav som òg vart grunnlagd av bulgarske immigrantar) i 1953.
Melodi Grand Prix 1979
Melodi Grand Prix 1979 var den 19. utgåva av Melodi Grand Prix, Noregs nasjonale uttaking til Eurovision Song Contest. NRK plukka ut åtte finalistar frå 312 innsende bidrag til finalen, som blei arrangert 10. februar 1979. Vinnarlåten blei «Oliver», framført av Anita Skorgan og komponert av Skorgan sjølv med tekst av Philip A. Kruse. Skorgan representerte Noreg i den internasjonale finalen i Jerusalem, der bidraget enda på 11. plass med 57 poeng. Dette var Noregs beste plassering på seks år.
Beit Nehemia
Moshaven er kalla opp etter den bibelske profeten Nehemja, som drog frå Persia til Israel, slik dei moderne grunnleggjarane gjorde.
Skeise-VM 1970 for menn
Kjelder
Sportsboken 1970. Norsk kunstforlag. Oslo 1970.
The Five Faces of Manfred Mann
Innhald
På den kanadiske versjonen er «I Got My Mojo Working» byta ut med «Do Wah Diddy Diddy» (Jeff Barry, Ellie Greenwich).
Runrig
Musikk
Gruppa frigjorde seg frå plateselskapet og gjekk tilbake til sitt eige plateselskap Ridge Label. Ho fekk knytt til seg musikkprodusenten Chris Harley (òg kjend som Chris Rainbow), som løfta innspelingane deira gjennom sine eigne erfaringr som solomusikar og som songar med både The Alan Parsons Project og Camel. Springbrettet til den store marknaden kom med albumet Heartland frå 1985 – eit sterkt album med samansveisa gælisk musikk og rock. I 1987 gav gruppa ut det fyrste albumet sitt for det store plateselskapet Chrysalis Records, The Cutter and the Clan. Frå no av fekk gruppa aukande suksess i Storbritannia og dei neste ti åra, frå 1987 til 1997, var den mest suksessfulle perioden for Runrig med ei rekke listeplasseringar.
Brutal Planet
Doug Van Pelt, redaktør i det alternative kristenmusikk-orienterte HM Magazine, fann at tekstane kommuniserte bibelsk moral på «ein særs mektig måte».
Stumble into Grace
Albumet vart produsert av Malcolm Burn, som òg hadde produsert Red Dirt Girl, og som ho hadde gjort sidan Wrecking Ball i 1995 er country-preget på albumet mindre med meir vekt på folk, indiepop og verdsmusikk.
Klil
Landsbyen vart grunnlagd i 1979 av ei gruppe byfolk som hadde kjøpt landområdet frå landeigarar i nabolandsbyar. Han vart kalla opp etter den gamle bygningen som vart oppdaga i området, Horvat Klil (Klilruinane). Landsbyen er ikkje knytt til straumnettet og all elektrisitet vert generert ved hjelp av solenergi og vindenergi. Landsbyen har ein olivenlund og produserer olivenolje og eit mikrobryggjeri, Malka, i tillegg til fleire føretak som eit bakeri og to mindre restaurantar.
Bjelland og Grindheim
Bjelland og Grindheim kommune (eller Bjelland og Grindum) er ein tidlegare norsk kommune i Vest-Agder fylke. Han eksisterte frå 1837 til 1901.
Magnus Takvam
Takvam tok ex.phil. ved Universitetet i Bergen, mellomfag i spansk ved Universitetet i Oslo i 1980 og samfunnskunnskap grunnfag ved Universitetet i Bergen. Han var ved Norsk Journalisthøgskole frå 1981 til 1983.
Brady Blade
Brady L Blade jr. er ein amerikansk trommeslagar, plateprodusent og komponist, som for tida bur i Stockholm i Sverige.
Blade byrja å spele trommer då han gjekk på skulen og som ein del av kyrkja til faren, og hadde planlagt ein karriere i musikkindustrien. dette førte til at han fekk fleire roller som talentspeidar for større plateselskap, før han vart manager for Brand New Heavies. Han har spelt trommer i bandet til Emmylou Harris kalla Spyboy, Steve Earle and the Dukes, Dave Matthews & Friends, og med Buddy & Julie Miller.
Unni Wikan
Unni Wikan deltek ofte i offentleg debatt om framande kulturar, spesielt arabiske. Ho er spesialist på islam og Midtausten. Hun uttrykte støtte til den egyptiske presidenten Hosni Mubarak i samband med folkeopprøret i 2011, og meinte at han ville bli sitjande til valet hausten 2011.